ਯੋਸ਼ੀਨੋਰੀ ਓਸੁਮੀ
ਯੋਸ਼ੀਨੋਰੀ ਓਸੁਮੀ (ਜਪਾਨੀ: 大隅 良典; ਜਨਮ 9 ਫ਼ਰਵਰੀ, 1945), ਇੱਕ ਜਪਾਨੀ ਸੈੱਲ ਜੀਵ ਵਿਗਿਆਨੀ ਹੈ ਜੋ ਸਵੈਮਾਰ ਦਾ ਮਾਹਰ ਹੈ। ਸਵੈਮਾਰ ਉਹ ਅਮਲ ਹੈ ਜਿਸ ਰਾਹੀਂ ਸੈੱਲ ਆਪਣੇ ਅੰਦਰਲੀਆਂ ਚੀਜ਼ਾਂ ਨੂੰ ਤਬਾਹ ਕਰਦਾ ਅਤੇ ਮੁੜ ਘੁਮਾਉਂਦਾ ਹੈ। ਓਸੁਮੀ ਟੋਕੀਓ ਟੈਕਨਾਲੋਜੀ ਇੰਸਟੀਚਿਊਟ ਦੇ ਫ਼ਰੰਟੀਅਰ ਸਾਇੰਸ ਕੇਂਦਰ ਵਿਖੇ ਪ੍ਰੋਫ਼ੈਸਰ ਹੈ। ੨੦੧੨ ਵਿੱਚ ਇਹਨੂੰ ਮੁਢਲੇ ਵਿਗਿਆਨ ਪਿੱਛੇ ਕਿਓਟੋ ਇਨਾਮ ਮਿਲਿਆ ਸੀ, ਅਤੇ ੨੦੧੬ ਵਿੱਚ ਸਵੈਮਾਰ ਦੇ ਤਰੀਕਿਆਂ ਬਾਬਤ ਕੀਤੀਆਂ ਖੋਜਾਂ ਵਾਸਤੇ ਸਰੀਰ ਵਿਗਿਆਨ ਦੇ ਖੇਤਰ ਵਿੱਚ ਨੋਬਲ ਇਨਾਮ ਮਿਲਿਆ।